મૂળ જામનગરની અને હાલ વસ્ત્રાપુરના ડીપ્લેક્સ એપાર્ટમેન્ટમાં આવેલા મકાન નંબર-૮માં તોરલ મહેતા (ઉ.વ ર૪) તેની બીજી ત્રણ બહેનપણીઓ સાથે ભાડે રહે છે. થલતેજ ખાતે આવેલી એક આઇટી કંપનીમાં તે નોકરી કરે છે. ચાર દિવસ અગાઉ રાતે નિત્ય ક્રમ મુજબ તમામ યુવતીઓ સૂઈ ગઈ હતી. બીજા દિવસે સવારે પોણા આઠેક વાગ્યાની આસપાસ તોરલ અેલાર્મ બંધ કરી સૂઈ ગઈ હતી. અડધા કલાક બાદ જાગી અને જોતાં તેનો મોબાઈલ ગાયબ હતો. ઘરમાં તપાસ કરતાં અન્ય ત્રણ યુવતીઓના ફોન પણ ગાયબ હતા. સવારના સમયે ઘરમાં કોઈએ ઘૂસીને ચોરી કરી હોઈ આ અંગે વસ્ત્રાપુર પોલીસે ગુનો નોંધી તપાસ હાથ ધરી છે.